কাবাঘরকে বামপাশে রেখে হাজারে আসওয়াদ স্পর্শ করে বা চুমু দিয়ে তাওয়াফ শুরু করবেন এবং এখানে এসেই শেষ করবেন। কেউ ভিড়ের কারণে হাজারে আসওয়াদ স্পর্শ করতে না পারলে হাত দ্বারা ইশারা করবে। উক্ত কালো পাথরের কোণা বরাবর মসজিদে হারামের দেয়ালে বৈদ্যুতিক সবুজ বাতি দেওয়া আছে। এ সীমানা বরাবর থেকে উভয় হাত কাঁধ পর্যন্ত উত্তোলন করে তাকবীর বলে নিম্নোক্ত দোয়া পাঠ করে তাওয়াফ শুরু করে আবার এখানে ফিরে এলে এক চক্কর শেষ হয়। এভাবে ৭ চক্কর পূর্ণ করতে হয়। আর তাওয়াফের ৭ চক্করের মধ্যে প্রথম ৩ চক্করে কাঁধ হেলিয়ে সজোরে বীর দর্পে ঘন ঘন পা ফেলে একটু দ্রুতগতিতে প্রদক্ষিণ করতে হয়। এটাকে শরীয়াতের পরিভাষায় ‘রমল’ বলে। বাকি ৪ চক্কর সাধারণভাবে হাঁটবেন।